बीमा के लिए वंशावली जमा करने का निर्देश
प्रधानमंत्रीफसल बीमा 2016 की वंशावली किसानों द्वारा नहीं दिए जाने को लेकर जिला सहकारिता पदाधिकारी मनोज कुमार ने गुरुवार को सहकारिता कार्यालय सभा कक्ष में बैठक की। इस बैठक में बिरनी प्रखंड के बीसीओ दिनेश पांडेय, तिसरी बीसीओ ईन्द्र भूषण लाल, बीटीएम रमेश कुमार, कपिल कुमार, मुकेश कुमार सहित दर्जनों पदाधिकारियों ने भाग लिया। बैठक में उपस्थित पदाधिकारियों को संबोधित करते हुए डीसीओ ने कहा जिले मे वर्ष 2016 में प्रधान मंत्री फसल बीमा 75 हजार किसानों को किया गया था। बीमा में किसानों का वंशावली नहीं रहने के कारण किसानों को मुआवजा या प्रीमियम वापस करने में सरकार को कठिनाइयों का सामना करना पड़ सकता है। सरकार ने प्रधानमंत्री फसल बीमा धारक को वंशावली आवश्यक रूप से दिए जाने का निदेश दिया है।
hin_Deva hin_Deva